cyanic-selkie/wikianc huggingface dataset:
Permanenten
Etter sammenslåing med Kode Kunstmuseene i Bergen i 2012, opphørte Vestlandske Kunstindustrimuseum som selvstendig museum, og det går nå under navnet Kode sammen med tidligere Bergen Kunstmuseum. Kode har også åpnet opp for flere skiftende, temporære utstillinger både av kunst, design og kunsthåndverk i bygningen, men vekten legges fortsatt på kunsthåndverk gjennom 500 år, Kinasamlingen, en unik samling av kinesisk kunst og en gave fra Johan Wilhelm Normann Munthe (1864–1935), og Sølvskatten – en stor samling av Bergensk gullsmedkunst, hvor store deler av samlingen ble donert til museet av Christen Sveaas.
Vestlandske Kunstindustrumuseum har tidligere hatt ansvaret for Alvøen og Damsgård hovedgård, men dette er nå overtatt av Bymuseet i Bergen.
Gammarus plumicornis
Gammarus plumicornis er en art i slekten Gammarus innenfor familien Gammaridae, av ordenen Gammaridea - som inngår i gruppen av amfipoder.
Arten er ikke funnet i norske farvann eller i nordlige Atlanterhavet.
Gammelskog
Gammelskog eller naturskog er i norsk sammenheng gjerne definert som skog som er 160 år gammel eller mer og har få eller ubetydelige spor etter tidligere hogst, men alderen kan variere fra land til land. I et litt videre begrep defineres gjerne gammelskog som skog som er 120–140 år eller eldre. I Norge er kun cirka 2,4 prosent skikkelig gammelskog; altså skog som er 160 år eller mer. I Norge regnes gammelskogen som truet.
Gammelskog må ikke forveksles med urskog, som har svært begrenset omfang (kun promiller) i Norge. Ei heller må den forveksles med gammel hogstmoden skog, som er skog som kan være omkring 80–155 år gammel, avhengig av vekstforhold og hva slags treslag det er snakk om.
Torynorrhina flammea
Torynorrhina flammea er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En ganske stor (ca. 30-35 millimeter), avlang, blank gullbasse. Arten er svært variabel i fargen og kan være grønn, kobberfarget, purpurfarget eller blåfiolett. "Snuten" er avrundet firkantet uten horn eller tenner. Beina er mørke.
Utbredelse
Arten er vidt utbredt i Sørøst-Asia og er kjent fra Assam, Thailand, Malaysia og det sørlige Kina.
Systematisk plassering
Som for flere andre av gullbasse-slektene med navn som slutter på "-rhina" er det uklart om navnet bør staves med én (-"rhina") eller to (-"rrhina") r-er.
Zora palmgreni
Utseende
Zora palmgreni er en middelsstor og forholdsvis kraftig edderkopp. Den er litt snarlik en liten og lys ulveedderkopp (Lycosidae), men øynenes plassering skiller den fra disse. De åtte øynene er ordnet i to rektangler, et mindre, fremre og et større, bakre som delvis overlapper det fremre. Beina er nokså kraftige, gjerne med ganske lange, mørke børster.
Levevis
Zora palmgreni er aktiv om dagen (dagslys), den lager ikke fangstnett, men jakter i det fri. De trives på skogbunnen mellom løvstrø, eller i lavvokst vegetasjon.
Hunnene spinner en flat, hvit eggsekk av edderkoppsilke, legger eggene sine i den og stiller seg over den for å vokte den til eggene klekkes.
Utbredelse
Zora palmgreni finnes i Sverige. Den finnes nord i Norge, hvor den første gang ble registrert i Finnmark, juli 2011.
Zora parallela
Utseende
Zora parallela er en middelsstor og forholdsvis kraftig edderkopp. Hunnen er ca. 5 millimeter lang, mens hannen gjerne er litt mindre. Forkroppen har et bred mørk langsgående midtfelt, som har et lysere felt midt i. Bredden på det lyse midtfeltet er lik med de mørkere feltene ved siden, det står ikke i klar kontrast til dette, men har en litt glidende overgang. Den er litt snarlik en liten og lys ulveedderkopp (Lycosidae), men øynenes plassering skiller den fra disse. De åtte øynene er ordnet i to rektangler, et mindre, fremre og et større, bakre som delvis overlapper det fremre.
Levevis
Zora parallela er aktiv om dagen (dagslys), den lager ikke fangstnett, men jakter i det fri. De trives på varme, lune enger, i lavvokst vegetasjon. Den finnes som kjønnsmoden (imago) fra mai til januar.
Utbredelse
Zora parallela finnes i Europa, østover i Russland. Den er ikke registrert i Norge.
Olga Danilova
Olga Valerjevna Danilova (russisk Ольга Валерьевна Данилова, født 10. juni 1970) er en russisk langrennsløper.
West Ruislip stasjon
West Ruislip stasjon er en jernbane- og undergrunnsstasjon i Ruislip i det nordlige London. Den ligger i kollektivsone 6.
Stasjonen åpnet 11. november 1948, og het først West Ruislip (for Ickenham). Navnet ble forkortet i 1980-årene.
Olga Danilova
Karriere
Under OL 1998 i Nagano vant hun gull på 15 km klassisk og i stafetten, i tillegg til en sølvmedalje på i jaktstarten.
West Ruislip stasjon
Jernbane
Stasjonen betjener tog fra Marylebone stasjon mot High Wycombe og Birmingham Snow Hill. Den drives av Chiltern Railways.
Olga Danilova
Karriere
Under OL 2002 i Salt Lake City kom hun først i mål i jaktstarten, og ble nummer to på 10 km klassisk. Hun ble imidlertid frakjent medaljene etter at hun testet positivt for doping.
Gammarus fontinalis
Gammarus fontinalis er en art i slekten Gammarus innenfor familien Gammaridae, av ordenen Gammaridea - som inngår i gruppen av amfipoder.
Arten er ikke funnet i norske farvann eller i nordlige Atlanterhavet.
Olga Danilova
Karriere
Olga Danilova har også tatt 11 medaljer i VM, hvorav fire gullmedaljer på stafett.
Sammenlagtplasseringer i verdenscupen
* distansecupen var delt mellom langdistanse og mellomdistanse
West Ruislip stasjon
Jernbane
De to jernbaneplattformene ligger nord for undergrunnsplattformene.
Alikianos
Alikianos (gresk: Αλικιανός) er hovedlandsbyen i kommunen Mousouri i prefekturet Khaniá, Kreta beliggende omtrent 12,5 kilometer sørvest for Khaniá. Alikianos er mest kjent utenfor øyen for de heftige kampene som fant sted under slaget om Kreta i 1941, hvor det 8. greske regimentet (provisoriske) hjalp med å dekke retretten til den 10. New Zealand divisjonen, som det var tilknyttet.
West Ruislip stasjon
Jernbane
Det ligger et lite sidespor ved stasjonen, som tidligere ble brukt til å snu tog fra Marylebone. Dette gjøres ikke lenger, da alle ruter går videre fra stasjone, men sporet brukes til godstog som skal til depotet.
50px|Undergroundsymbol Undergrunn
West Ruislip er endestasjon for Central-linjens West Ruislip-gren.
Plattformene ligger som en øy mellom sporene, som fortsetter vestover et stykke ettersom det opprinnelig var meningen at linjen skulle gå til Denham. Planene som hadde blitt lagt 1935–1940 ble endret etter andre verdenskrig, ettersom det ikke lenger var aktuelt å anlegge et nytt boligområde i Denham, og dermed ikke behov for å forlenge linjen dit. Det er mulig å se den planlagte traséen som går videre ut fra West Ruislip, i form av en bred inngjerdet jordstripe som strekker seg et stykke vestover.
Øst for stasjonen ligger et vedlikeholdsdepot.
Amerikansk Samoa under Sommer-OL for ungdom 2014
Amerikansk Samoa deltok under Sommer-OL for ungdom 2014 fra 16. til 28. august 2014 i Nanjing i Kina. Troppen bestod av fem utøvere.
Joseph Kabila
Joseph Kabila Kabange (født 4. juni 1971), allment kjent som Joseph Kabila, var president i Den demokratiske republikken Kongo fra januar 2001 til 24. januar 2019. Han ble president etter sin far Laurent-Désiré Kabila.
Usikkert slektskap
Det finnes motsandere av påstanden av at Joseph Kabila er biologisk sønn av Laurent Desire Kabila og født i Fizi-regionen. Motstanderne hevder at Laurent Desire tok til seg Joseph som sin sønn, etter kongolesisk skikk, da Josephs biologiske far døde. Josephs familie skal ifølge motstanderne komme fra Rwanda.
I oktober 2021 forsvarte Joseph Kabila sin avgangsavhandling ved University of Johannesburg. En mastergrad i statsvitenskap og internasjonale relasjoner ble tildelt ham ved slutten av studiene som varte i fem år.
Talita Antunes
Talita Antunes da Rocha (født 29. august 1982) er en brasiliansk profesjonell sandvolleyballspiller som representerte Brasil under Sommer-OL 2008 i Beijing, der hun ble nummer 4.
Gammarus kesanensis
Gammarus kesanensis er en art i slekten Gammarus innenfor familien Gammaridae, av ordenen Gammaridea - som inngår i gruppen av amfipoder.
Arten er ikke funnet i norske farvann eller i nordlige Atlanterhavet.
Fara Williams
Fara Tanya Franki Williams Merrett (født 25. januar 1984 i London, England) er en engelsk kvinnelig fotballspiller som spiller for fotballaget Arsenal LFC. Merret er en del av Englands kvinnelandslag i fotball.
Biografi
I et intervju i med BBC fortalte Fara Williams at hun hadde levde som hjemløs i hele seks år av hennes tidlige spillerkarrière som profesjonell fotballspiller. På det tidspunktet hun ble intervjuet jobbet Williams som ambassadør for organisasjon The Homeless FA.
Torynorrhina thiemei
Torynorrhina thiemei er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor (ca. 25 millimeter), nokså bred, blank, brunlig gullbasse med litt matt, bronseaktig metallglans. "Snuten" er avrundet firkantet uten horn eller tenner. Beina er kobberfargede.
Systematisk plassering
Som for flere andre av gullbasse-slektene med navn som slutter på "-rhina" er det uklart om navnet bør staves med én (-"rhina") eller to (-"rrhina") r-er.
Johan Einar Unger
Johan Einar Unger (født 4. september 1831 i Christiania, død 19. mai 1911) var en norsk prest og tidlig tilhenger av landsmålet.
Liv
Han var sønn av sogneprest i Kvinnherad Elias Børge Unger (1795–1854) og Karen Sophie Gaarder (1799–1884), og halvbrorsønn av filologen Carl Richard Unger.
Han studerte privat til examen artium, ble student i 1851 og cand. theol. i 1858. Etter noen år som privatlærer i Bergen ble han i 1864 utnevnt til personalkapellan i Vikøy (Vikør, dagens Kvam). I 1871 ble han residerende kapellan i Hamre (Hammer) og i 1878 sogneprest i Kvinnherad. Fra 1897 var han dessuten prost i Sunnhordland prosti.
7. serierunde i Bundesliga 2020/21
7. runde i Bundesliga 2020–2021 startet fredag 6. november 2020, hoveddelen av kampene ble spilt lørdag 7. november mens runden ble avsluttet med –  søndag 8. november.
Kampfakta
'''Fredag 6. november''' <div id="Werder Bremen v Köln"> '''Lørdag 7. november''' <div id="Borussia Dortmund v Bayern München> Søndag 1. november <div id="Bayer Leverkusen v Borussia Mönchengladbach">
Peltonyxa
Peltonyxa er en slekt av gnagbiller som lever i død ved, på råtnende plantedeler, i lagrede matvarer eller på sopp. Larvene er rovdyr.
Utseende
Små (ca. 3,5 millimeter), avlange, flate, brune gnagbiller. Oversiden er fint og ganske tett hårete.
Levevis
Man regner med at larvene til disse billene er rovdyr, og de kan finnes under barken av døde bartrær. I alle fall én av artene antas å leve av skjoldlus. De har svært kraftige kjever og kan gnage ganger i ganske hard ved eller andre materialer. De voksne billene kan finnes på blomster.
Utbredelse
Slekten er utbredt i Australia.
Howard Buffett
Howard Homan Buffett (født 13. august 1903 i Omaha i Nebraska, død 30. april 1964) var en amerikansk kongressrepresentant for det republikanske partiet.
Buffett ble født i Omaha i Nebraska, hvor han levde stort sett hele livet, med unntak av Washington når han satt som kongressrepresentant. Buffett satt i Kongressen i fire perioder: januar 1943 - januar 1949 og januar 1951 - januar 1953. Etter sin fjerde periode som kongressrepresentant jobbet han i investeringsfirmaet Buffett-Falk & Co. helt til han døde.
Buffett fikk tre barn med sin kone Leila: Doris, Warren og Roberta.
NM i fotball for kvinner 2014
Norgesmesterskapet i fotball for kvinner 2014 var en norsk fotballturnering. Det var det 37. offisielle norgesmesterskapet i fotball for kvinner.
Norsk Tollmuseum
Norsk Tollmuseum er den norske Tolletatens eget museum.
NM i fotball for kvinner 2014
Runder
Norgesmesterskapet i 2014 skulle i utgangspunktet bli spilt på følgende datoer:
Norsk Tollmuseum
Tollmuseet holder til i Tollpakkhuset i Tollbugata 1 i Oslo, og ble åpnet i 1915. Museet inneholder en samling av Tolletatens uniformer gjennom 350 år, beslagt smuglerutstyr, og gir et lite innblikk i kampen mellom tollere og smuglere.
NM i fotball for kvinner 2014
1. runde
Det var 40 lag i første runde. Kampdag var i utgangspunktet 6. mai, men kampene kunne spilles på et tidligere tidspunkt dersom det var enighet mellom klubbene om dette.
2. runde
Det var 32 lag i andre runde, da Toppserielagene kom inn i denne runden. Kampdag var i utgangspunktet 5.–6. juni, men kampene kunne spilles på et tidligere tidspunkt dersom det var enighet mellom klubbene om dette.
Alle toppserielagene kom seg videre unntatt, som tapte 4–2 mot 1.-divisjonslaget.
3. runde
Det er 16 lag i tredje runde og kamptidspunkt er satt til 6. august kl. 18:00.
Finale
{|
Savanneprinsippet
Savanneprinsippet er en teori som omhandler de evolusjonære røttene til menneskehjernen. Teorien er utformet av Satoshi Kanazawa, og hevder at miljøet som formet den menneskelige hjernen gjennom naturlig seleksjon, var drastisk forskjellig fra den verden mennesket nå lever i. Denne ulikheten mellom hva mennesket tilpasset seg til å gjøre og hva det nåværende mennesket kan gjøre, fører, ifølge teorien, til en rekke samfunnsmessige vansker. F.eks. levde de av våre forfedre som hadde begjær for sukkerrik og fet mat, i en tid hvor dette var relativt mangelvare, lengre enn og var sunnere enn de individer som ikke fulgte denne dietten. I dagens samfunn fører overfloden av slike fristelser til fedme og hjerte- og karsykdommer, og lignende scenarier er illustrert i form av TV-titting, sex og sjalusi. Teorien forfektes i Kanazawas egen bok «Why Beautiful People Have More Daughters».
9. serierunde i Toppserien 2021
9. serierunde i Toppserien 2021 startet med kampen mellom og  onsdag 14, juli, mens  -  ble spilt dagen etter. Resten av runden ble spilt lørdag 17. juli.
John McAfee
John David McAfee (født 18. september 1945 i Cinderford i Gloucestershire i England, død 23. juni 2021 i Sant Esteve Sesrovires i Spania) var en britisk-amerikansk programmerer og forretningsmann. Han grunnla programvareselskapet McAfee Associates i 1987 og drev det til 1994, da han trakk seg fra selskapet.
Mtwara
Mtwara er hovedstaden i regionen Mtwara i sørøstlige Tanzania. Byen ble planlagt og bygget på 1940-tallet som havneby for eksport av peanøtter i henhold til det britiske kolonistyrets plan Tanganyika Groundnut Scheme, men byprosjektet ble oppgitt da planen ble oppgitt i 1951. Som et resultat av dette er byen spredt over et stort område som var planlagt å huse opptil 200,000 mennesker. Ved den siste folketellinga i 2002 hadde byen ei befolkning på 92,602. På grunn av utviklinga i forbindelse med peanøttplanen har byen ei dypvannshavn som kan ta imot havgående fartøy, og en rekke store kommunale bygninger, deriblant et postkontor.
John McAfee
Bakgrunn
John McAfee ble født i Cinderford i Forest of Dean i Gloucestershire i Storbritannia, på en amerikansk base (for 596th Ordnance Ammunition Company), til en amerikansk far som var stasjonert der, og en britisk mor. Hans oppvekst var for det meste i Salem i delstaten Virginia i USA. McAfee sa at han følte seg vel så mye britisk som amerikansk. Faren var en voldelig alkoholiker, og da John var 15 år gammel begikk han selvmord ved å skyte seg.
Mtwara
Transport
Mtwara har god tilknytning til resten av landet, tatt i betraktning at den ligger såpass avsides. Det er en asfaltert vei til Lindi i nord, og delvis asfalterte veier til Masasi og Newala i vest. A19 går mellom Mtwara i øst og Mbamba Bay ved kysten av Malawisjøen i vest. Mtwara lufthavn har en asfaltert rullebane som kan ta imot passasjerfly, og Air Tanzania flyr herfra til Julius Nyerere internasjonale lufthavn i Dar-es-Salaam. Det går også ferge mellom Mtwara og Dar-es-Salaam, en tur som tar rundt 24 timer. Bygging av en asfaltert vei som knytter sammen Dar-es-Salaam, Lindi og Mtwara er i arbeid, og inkluderer en bro over elva Rufiji. Mtwara fungerer også som knutepunkt for den økende turismen i nabobyen Mikindani. Det er også planer om en jernbaneforbindelse til Lindi og gruver i Mchuchuma og Liganga.
John McAfee
Bakgrunn
Han tok en bachelorgrad i matematikk i 1967 ved Roanoke College i Salem, et college som senere også hedret ham med et æresdoktorat i 2008.
Karriere
John McAfee var ansatt ved NASAs institutt for romforskning - Goddard Institute for Space Studies - i New York fra 1968 til 1970. Deretter var han ansatt av Univac som softwaredesigner, for å senere bli ansatt av Xerox. I 1978 begynte han på Computer Sciences Corporation som softwarekonsulent. Deretter arbeidet han for konsulentfirmaet Booz Allen Hamilton fra 1980 til 1982.
John McAfee var ofte narkotikapåvirket, og en normal arbeidsdag bestod i at han var «høy» om formiddagen og så drakk han en hel flaske whisky om ettermiddagen. I sin neste jobb ble sjefen hans skikkelig sint på McAfee på grunn av hans uakseptable stoff- og alkoholbruk på jobben. Dette ble en vekker, og han begynte deretter i Anonyme Alkoholikere i 1983.
Etter å ha forlatt McAfee Associates, grunnla han blant annet selskapene Tribal Voice (skaperne av chatte-programmet PowWow), QuorumEx og Future Tense Central, og var involvert i lederstillinger i blant andre selskapene Everykey, MGT Capital Investments og Luxcore.
Hans personlige og forretningsmessige interesser omfattet blant annet smarttelefonapper, kryptovaluta, yoga og antibiotika laget av urter.
Etter å ha tapt nesten hele sin formue (som hadde på en tid kommet opp i 100 millioner dollar, for å senere bli fire millioner dollar) i samband med finanskrisen i 2008, flyttet han til Belize. Dette var delvis på grunn av at skattene var svært lave i Belize.
Belize og Guatemala: Mistanker, arrest, flukt
I 2012 ble han utpekt som «person av interesse» av Belizes regjering, da han først ble anklaget for å være produsent og distributør av metamfetamin, arrestert der han bodde i Orange Walk, og så ble anklaget for å ha drept sin nabo Gregory Viant Faull. Dette gjorde at McAfee flyktet fra Belize til Guatemala for å søke politisk asyl. Dette mislyktes imidlertid, ettersom et par reportere fra Vice, som skrev en reportasje om ham, hadde forsømt å fjerne data (geotaggingen på fotos de hadde tatt under intervjuene) som røpet hvor McAfee befant seg. Dette førte til at det guatemalanske politi arresterte ham som illegal flyktning, og satte ham i fengsel. Etter at McAfee, ifølge ham selv, hadde fingert to hjerteslag, rakk hans advokater å få ned dokumenter til Guatemala som gjorde at han ble løslatt og sendt til USA, der han verken ble straffet eller utlevert til Belize.
Spania
Den 6. oktober 2020 ble McAfee arrestert i Spania på grunn av skatteunndragelser. Siktelsen ble kunngjort kort tid etter at det amerikanske Securities and Exchange Commission avslørte at den hadde anlagt sivile anklager mot McAfee, og at han kunne bli fengslet i 30 år i USA hvis han ble dømt.
Død
Den 23. juni 2021 ble McAfee funnet død i en fengselscelle i fengselet Centre Penitenciari Brians nær Barcelona, kort tid etter at hans utlevering til USA ble godkjent av den spanske nasjonale domstolen. Dødsårsaken ble oppgitt til å være selvmord ved hengning. Han ble 75 år gammel.
Friidrett under Middelhavslekene 2009
Friidrett under Middelhavslekene 2009. Friidrett var en av flere sporter under de sekstende middelhavslekene som ble arrangert i Pescara i Italia i perioden 25. juni til 5. juli 2009. Det var sekstende gangen som friidrett var med på programmet under middelhavslekene. Italia ble beste nasjon med elleve gullmedaljer foren Frankrike med sju.
Patria 6×6
Patria 6×6 er en serie pansrede kjøretøyer med sekshjulsdrift fra finske Patria.
Patria 6×6 er primært utviklet som pansret personellkjøretøy, men kan også tilpasses andre oppgaver. Kjøretøyet kan skreddersys med amfibiske egenskaper, vinsj, kraftigere bepanring og diverse våpensystemer. Det kan bestykkes med alt fra maskingevær opp til medium kaliber maskinkanoner og Patria Nemo bombekaster system.
Historie og utvikling
Patria 6×6 ble vist på våpenmessen Eurosatory i juni 2018. En variant med Patria Nemo bombekastersystem ble vist på messen DSEi i 2019 og en tyngre variant med 25mm fjernstyrt våpenstasjon på DSEi 2021.
Common Armoured Vehicle System (CAVS)
Se utdypende artikkel : Common Armoured Vehicle System
30. august 2021 så skrev forsvarsdepartmentene i Finland og Latvia under en rammeavtale med Patria for CAVS, og samtidig bestilte Finland 160 kjøretøyer fra programmet og Latvia 200. . Prosjektet ble initialisert i 2019, og til å begynne med var også Estland part, men de avviklet senere samarbeidet. . 3. november 2021 så mottok Latvias forsvar de fire første vognene, i PPK-utgave etter at personell hadde mottatt trening i bruk og vedliekhold i Finland måneden før. 4. april 2022 så erklærte Sverige at de gikk med i programmet. Leveranse av de første vognene til Sverige var da planlagt å komme i 2025. 14. juni samme år så skrev Tyskland under en intensjonsavtale om å bli partner, og i april 2023 skrev de under avtalen om å bli medlem i programmet. De første 20 vognene til det svenske forsvaret er berammet til å komme i mai 2023, og et foreløpig total på 400 vogner skal leveres fra slutten av 2024.
De finske vognene inngår i en større modernisering av hjulgående pansrede kjøretøyer i det finske forsvaret, hvor de samtidig pusser opp eldre XA-180, som vil bli omdisponert til lavere prioriterte avdelinger. For Latvia så er det en utvidelse av kjøretøysparken til å også omfattende hjulgående panser i 6×6-konfigurasjon, hvor de tidligere bare har hatt 4×4.
Teknisk
Kjøretøyet har vognfører og vognkommandør i front, motorrom like bak vognføreren og et rom bak for soldater eller utstyr. En passasje på høyresiden gir tilgang mellom rommene.
De tekniske løsningene er basert på Patria AMV.
Varianter
Foreløpig er det vist varianter som pansret personellkjøretøy og bombekasterbærer.
Henry Forsaa
Henry Martin Forsaa (født 26. april 1907 i Ibestad, død 6. september 1991 i Bodø) var en norsk lærer og politiker (Ap). Han var fylkesordfører i Nordland og ordfører i Bodø.
Patria 6×6
Brukere
Latvia har bestilt 200 vogner som skal leveres mellom 2021 og 2029.
Henry Forsaa
Han var sønn av gårdbruker Hans Olsen Forsaa og hustru Joakima Rindahl i Forså i Ibestad.Han giftet seg i 1932 med Birgitte Margrete Fredriksen, også fra Ibestad. Han var utdannet fra Tromsø lærerskole og Norges lærerhøgskole, og underviste ved folkeskoler i Skjervøy, Nordreisa og Tromsø før han kom til Bodø i slutten av 1950-årene.
Patria 6×6
Brukere
Sverige mottar 20 vogner i 2023, og 400 til fra 2024 under navnet ptgb 300.
Ingveig
Ingveig har norsk navnedag 10. april.
Henry Forsaa
Forsaa var formann i arbeiderlagene i Skjervøy og Nordreisa, kommunepolitiker i Nordreisa og tillitsvalgt på kommune- og fylkesnivå i Norges Lærerlag. Fra 1964 var han Bodins siste ordfører før kommunesammenslåingen med Bodø i 1968. Han var fylkesskoleinspektør da han ble Nordlands fylkesordfører i 1968. I 1970 ble han også Bodøs ordfører. I 1971 ble han fritatt fra fylkesordførervervet for å tiltre stillingen som fylkesskolesjef. Ved siden av dette var han styreformann i Bodø Elverk 1972–1976. Forsaa gikk av med pensjon i 1976.
Ingveig
Utbredelse
Navnet Ingveig er kjent brukt i Norge fra 1985. Formen Yngveig er kjent fra 1922.
Kjente personer med navnet
Personene i listen er ordnet kronologisk etter fødselsår.
SLE
SLE kan referere til:
1869 i Frankrike
Begivenheter i året 1869 i Frankrike.
Kenyas distrikter
Kenya var tidligere inndelt i 71 distrikter (wilaya). Dette er en liste over disse, fra slik inndelingen var i 2005. Ytterligere 30 distrikter var planlagt, og deres navn og hovedsteder foreslått.
Provinsene og distriktene ble fra 2013 erstattet av 47 fylker (counties).
Egide Charles Gustave Wappers
Baron Egide Charles Gustave Wappers (født 23. august 1803 i Antwerpen, død 6. desember 1874 i Paris) var en kjent belgisk maler.
Wappers studerte første ved Koninklijke Academie voor Schone Kunsten van Antwerpen og reiste til Paris i 1826. I Paris var den romantiske kunsten på fremmarsj, og Wappers ble den første belgiske kunstneren som knyttet seg til retningen. Hans første romantiske verk gjorde suksess ved salongen i Brussel i 1830, og innebar en ny retning innen flamsk malerkunst. Han ble knyttet til hoffet og fikk prestisjefylte oppdrag. I 1832 ble han, av byen Antwerpen, utnevnt til professor i billedkunst, og gjorde ytterligere suksess på salongen i Antwerpen i 1834 med Scene fra den belgiske revolusjonen i 1830. Han ble hoffmaler for Leopold I av Belgia og fra 1839 direktør for Koninklijke Academie voor Schone Kunsten van Antwerpen.
Fra den franske kongen Louis Philippe fikk han i oppdrag å male et stort bilde til galleriene i Versailles. Forsvaret av Rhodos ved ridderne fra Johannesordenen av Jerusalem ble ferdigstilt i 1844, og ble belønnet med en barontittel. Som pensjonist bosatte Wappers seg i Paris i 1853.
Schokker
Schokker er betegnelsen på en båt i Nederland som er beslektet med båttypen punter, både som innlandsfarkost og kystbåt til fiskeri over lange avstander, som skulle etter hvert bli et havgående fartøy, men er beregnet på de store innsjøer og vannbassenger som Zuiderzee, Scheldt og Waddenzee.
Schokker
Betegnelsen «schokker» er sagt å ha sin opprinnelse i navnet på den tidlige øya Schokland i den store innsjøen Zuiderzee, som i nyere tid hadde blitt en del av fastlandet siden 1942. Denne historiske viktige øy som en gang var mye større, hadde gradvis sunket nedover i takt med stigningen i havnivået og ble deretter evakuert i 1859. Den første avbildningen av en schokker var funnet på tegninger laget av maleren Groenewegen fra 1791.
De første schokkerbåter var originalt klinkbygd, deretter kravellbygd, de siste varianter som seilbåt eller motorbåt har blitt bygd av stål i nyere tid. Det som kjennpreget denne drektige båten er det skarpe stevnskjegget i den overhengende forstevnen som kunne være opptil 45 grader i vinkel, med slankere akterstevn mot stevnroret. Som med de fleste nederlandske båttyper fra innlandet har den innesvingende sider, men midtveis langs fribordet til relingen som er høyere midtskips enn mot stevnene. Det kan ha rundformet akterstevn, men det hendt også at det fantes skarpere akterstevn mens forstevnen som har høy spring, forblir rundformet.
De fleste schokkerbåter har halvdekk forut, men på disse havgående varianter som seilte ute på den værbitre Nordsjøen er det slett dekk fra stevn til stevn med åpninger ned til lasterommet eller brønnen for frakt av levende fisk fra fangsten. Man kunne ha lange og slanke sidesverd dersom bunnen på en slik båt gjerne er flatt, for å hindre drift under seilas. Det ble senket ned et sidesverd i vannet på lesiden.
En schokker kunne være mellom 10 og 14 meter langt.
Noordzeeschokker
Den største varianten er Noordzeeschokker, som betyr «Nordsjøschokker» eller «schokker i Nordsjøen», beregnet på fiskeri langt ut til havs etter torsk, silde, ål f.eks, både som tråler og som tradisjonell fiskebåt. Den ble vanlig ved århundreskiftet ca. 1900, som gjerne hadde en mast, men det er enda større varianter med to master utstyrt med gaffelseil, men noen ganger var et triangulært seil brukt som forseil fra hovedmasten mot baugspydet. Den samme funksjonen var også mulig med en større stagseil enn normalt, vanligvis var et par stagseil benyttet.
Redningstjenesten i Nederland og myndighetene var raskt med å bruke den værbitre og robuste båttypen til redningstjeneste og lostjeneste som reddingschokker og loodsschokker for benyttelse i Nordsjøen.
Den tyske schokker
En egne båttype med liten slektskap med den nederlandske schokkerbåten som en stor «slektning» av elvebåten schoker fra den sørlige Tyskland, delte det samme navnet, «schokker», som disse båtene fra Zuiderzee. Det er en fiskebåt på omtrent 12 meter lengde som fanget ål med nett i elvene Rhinen, Main og Mosel. Den er flatbunnet med høy spring og rundgattet skrog som minnet om den nederlandske schokkeren, men uten den karakteristiske skarpe forstevnen, og med rette sider helt opp til ripa.
Disse tyske schokkerbåter betegnes også som aalschokker, som ankret langs bestemte punkter i elvene der man legge ut sine netter med vinsjer festet til den enslige masten. Virksomheten gikk mot slutten i 1950-årene etter det var blitt tillatt med nattlige ferdsel med lastefartøyer, for det var om nettene når man fisket etter ålene.
Den siste aalschokkerbåten i Rhinen, «Aranka» som har blitt bevart, er nå fortøydt som et landemerke i Rhinen mot byen Bonn. Andre har også blitt bevart eller er fremdeles benyttet som motorbåter.
Gammarus praecyrius
Gammarus praecyrius er en utdødd art i slekten Gammarus innenfor familien Gammaridae, av ordenen Gammaridea - som inngår i gruppen av amfipoder.
Arten er ikke funnet i norske farvann eller i nordlige Atlanterhavet.
Zora distincta
Utseende
Zora distincta er en middelsstor og forholdsvis kraftig edderkopp. Den er litt snarlik en liten og lys ulveedderkopp (Lycosidae), men øynenes plassering skiller den fra disse. De åtte øynene er ordnet i to rektangler, et mindre, fremre og et større, bakre som delvis overlapper det fremre. Beina er nokså kraftige, gjerne med ganske lange, mørke børster.
Levevis
Zora distincta er aktiv om dagen (dagslys), den lager ikke fangstnett, men jakter i det fri. De trives på skogbunnen mellom løvstrø, eller i lavvokst vegetasjon.
Hunnene spinner en flat, hvit eggsekk av edderkoppsilke, legger eggene sine i den og stiller seg over den for å vokte den til eggene klekkes.
Utbredelse
Zora distincta finnes i Øst-Europa. Den er ikke registrert i Norge.
Ras Abu Aboud stadion
Ras Abu Aboud stadion, tidligere Doha Port stadion, er et stadion som ble tegnet for å brukes under VM i fotball 2022 i Qatar. Tomten som ble valgt ut for stadionet ligger på ei kunstig halvøy i havneområdet ved Corniche i hovedstaden Doha. Stadionet ble tegnet med en kapasitet på 40,000 tilskuere. Anlegget er bygget av brukte containere, flyttbare seter og andre modulære enheter. Etter VM skal hele stadionet fjernes og delene skal gjenbrukes.
Dankort
Dankort er et dansk betalingskort som første gang så dagens lys i papirutgave i april 1983. I slutten av 1984 kunne pengeinstituttene dog også tilby deres kunder Dankort i elektronisk form (i plast med magnetstripe). Siden 15. januar 2006 er alle Dankort-avtaler blitt administrert av Nets, tidligere PBS.
Nils Juel
Nils Juel (født 15. mai 1831 på Halsnøy kloster i Kvinnherad, død 21. juli 1897 samme sted) var en norsk stortingsrepresentant og eier av gården Halsnøy kloster.
Dankort
Dankortet har i nesten hele dets levetid vært gebyrfritt, hvilket er et særtilfelle i et internasjonalt perspektiv. Dette skyldes hovedsakelig at kortet ble innført ved lov – den såkalte "dankortloven".
Nils Juel
Liv
Han nedstammet fra kammerråd Andreas Juel (1722–1777), som hadde kjøpt Halsnøy kloster i 1758. Foreldrene var premierløytnant Andreas Juel og Anne Engelhart Smith.
Dankort
I 2013 inngikk dansk detaljhandelen, bankene og Nets en avtale som skal sikre fremtiden for Dankortet. Avtalen innebar at detaljhandelen skal gradvis dekke en større andel av omkostningene ved driften av Dankortet, frem til de i 2018 skal dekke alle kostnadene. Avtalen løper frem til 2020.
Utseende og funksjoner
Det nye Dankortet, innført i løpet av sommeren 2004, har inkorporert en synlig mikrobrikke til venstre på kortets forside. På forsiden finner man som på stort sett alle slags betalingskort – oppe fra og ned – navnet på banken, de 4×4 – fysisk fremhevede – sifre som utgjør Dankortets kortnummer. De første fire sifre (som både er preget og trykt) forteller hvilken type kort det er tale om (5019 for Dankort og 4571 for Visa/Dankort), og de neste fire sifre forteller hvilken bank det er tale om (registreringsnummer). Man finner også utløpsdatoen, kortholders navn (kortets eier) og et hologram, forskjellig alt ettersom det er tale om et Dankort eller VISA/Dankort (i så fall er Visas logo også trykt på kortet).
Nils Juel
Liv
Som ung mann fikk han jordbruksutdannelse ved akademiet i Hohenheim i Württemberg og overtok familieeiendommen Halsnøy kloster i 1868. Samme år åpnet han en folkehøyskole der sammen med Wollert Konow (SB). Han utviklet gården til et mønsterbruk.
Dankort
Utseende og funksjoner
På baksiden av Dankortet finner man Dankort-symbolet, den tilknyttede kontos registreringsnummer og kontonummer. Nedenunder dette finner man et felt hvor kortholderen skal plassere sin underskrift, dette felt inneholder dessuten noen sifre hvorav de siste tre er det som kalles «kontrollnummeret» (dette brukes for eksempel til visse internettbetalinger). Deretter følger den bevarte sorte magnetstripe og produsentens fabrikasjonsnummer i små typer.
Nils Juel
Liv
Politisk tilhørte Juel den radikale fløyen av Venstre. Han ble valgt som representant for Søndre Bergenhus amt til Stortinget i 1873 og ble senere gjenvalgt helt til 1888, da han falt ut. I 1879 var han en av de såkalte «30 tyrannene», en forening av bonderepresentanter omkring Søren Jaabæk. I 1886 gikk han sammen med Jaabæk om å foreslå alminnelig stemmerett, og i 1888 ble han den første som foreslo en statlig folketrygd.
Dankort
Synlige forskjeller på det nye og gamle kort
Den største forskjell på det nye og det gamle Dankortet er at det gamle kortet (1984–2003) ikke hadde en mikrobrikke (en teknologi som ikke var utviklet dengang kortet første gang ble tilbudt). Derutover er det på det nye kort ikke lengre et bilde av kortholder, og kortholders underskrift er ikke lengre laserinngravet, men skal manuelt tilføyes. Registreringsnummeret, kontonummeret og servicenummeret er dessuten – i motsetning til det gamle kortet – nå trykt utenpå kortets plastoverflate.
Nils Juel
Liv
Alt fra 20-årsalderen var Juel en ivrig målmann.
Realisme (erkjennelsesteori)
Realisme er den epistemologiske posisjonen at våre sanser og erkjennelser inneholder informasjon om virkeligheten. Ifølge den naive realismen er virkeligheten nøyaktig slik vi oppfatter den. Mer utbredt er den kritiske realismen som er enig i at sansene kan fortelle oss noe om verden og dens beskaffenhet, men som mener at man ikke alltid kan stole på at sansene våre gjengir virkeligheten korrekt.
Eksempler på det sistnevnte er optiske bedrag, som bl.a. vitenskapsfilosofen Norwood Russell Hanson har påpekt.
Davor Dominiković
Davor Dominiković (født 7. april 1978) er en kroatisk håndballspiller som spiller for den tyske klubben.
Han tok VM-gull under Håndball-VM 2003 og representerte året etter landet sitt under Sommer-OL 2004 i Athen, der han tok gull med det kroatiske landslaget.
Bjørg Hovden
Bjørg Randlev (tidligere Hovden; født 15. oktober 1942) er en norsk tidligere skøyteløper. Hun representerte Norge og Rjukan Idrettslag.
Qurikancha
Qurikancha (spansk: Coricancha) er et tempel i den peruanske byen Cusco. Det var det viktigste tempelet i Inkariket og ble bygd til ære for solguden Inti. Store deler av tempelet blei ødelagt av spanjolene, som bygde Convento de Santo Domingo over det.
Navnet Quri Kancha betyr «Gyllent tempel» på quechua. Opprinnelig het det Inti Kancha, som betyr «Soltempelet».
Mermaids – hvordan selge sko til en havfrue
Mermaids  er en amerikansk spillefilm som hadde kinopremiere den 14. desember 1990 i USA. Filmens hovedroller spilles av Cher, Bob Hoskins, Winona Ryder og Christina Ricci i sin første film.
Handling
Filmen fortelles av Charlotte Flax (Ryder), en 15-åring pike som flytter med sin mor, Rachel (Cher), og lillesøster, Kate (Ricci), fra Oklahoma til Massachusetts sommeren 1963. Rachels angst for forpliktelser påvirker hennes barns liv negativt, og mye av filmen handler om Charlottes dårlige forhold til Rachel. Charlottes kamper med sin kvinnelighet setter rammen for filmens klimaks, som omfatter et tap av uskyld og en nær-døden-opplevelse for Kate. Dessuten motstår Rachel en romanse med Lou Landsky (Hoskins), som eier en skoforretning i byen.
MF «Ibestad»
MF «Ibestad» er en bilferge som eies av Norled. Den trafikkerte Stangnes–Sørrollnes i Troms frem til juni 2022. Hun ble deretter ombygd til hybridferge med batteridrift. Siden 2023 har hun trafikkert ferjesambandet Lyngseidet–Olderdalen.
Zora manicata
Zora manicata er en edderkoppene i gruppen (familien) Zoridae.
Utseende
Zora manicata er en middelsstor og forholdsvis kraftig edderkopp. Hunnen er ca. 5 millimeter lang, mens hannen er litt mindre. Forkroppen har et bred mørk langsgående midtfelt, som har et lysere felt midt i. Bredden på det lyse midtfeltet er størst bakerst, og noe smalere lengre framme, men generelt like bredt som de mørkere feltene ved siden, og det står i klar kontrast til dette. Det mørke midtfeltet er bredt og fyller nesten hele forkroppen, slik at de ytterste lyse feltene på hver side er smale. Den er litt snarlik en liten og lys ulveedderkopp (Lycosidae), men øynenes plassering skiller den fra disse. De åtte øynene er ordnet i to rektangler, et mindre, fremre og et større, bakre som delvis overlapper det fremre. Beina er nokså kraftige, gjerne med ganske lange, mørke børster.
Levevis
Zora manicata er aktiv om dagen (dagslys), den lager ikke fangstnett, men jakter i det fri. Den er varmekjær og finnes helst på tørre bakker i lavvokst vegetasjon.
Utbredelse
Zora manicata finnes i Europa, østover til Ukraina, og sør til Israel. Den er ikke registrert i Norge.
Den er ganske sjelden og er regnet som truet. Den er blant annet på den nasjonale rødlisten i Tyskland. Trolig på grunn av sitt valg av habitat, som er noe sjeldent og ofte truet av utbygging.
Hofseth BioCare
Virksomhet
Hofseth BioCare har utviklet en produksjonsteknologi som gjør det mulig å utvinne protein, kalsium og olje utvunnet fra fiskeavskjær. Foretaket har siden starten hatt egen fabrikk på Midsund i Molde, der det produseres kosttilskudd av fiskeavskjær fra laks.
Hofseth BioCare driver forskning både i Ålesund og i USA. Selskapet har gjennomført flere studier, blant annet på hvilken effekt kalsium av laks kan ha på benskjørhet og slitasjegikt. I 2020 inngikk selskapet en avtale med det amerikanske Stanford University om å undersøke virkningen av et av selskapets produkter hos barn og voksne med gastrointestinale plager.
Aktiv Eiendomsmegling
Aktiv Eiendomsmegling AS er en norsk eiendomsmeglerkjede.Selskapet ble stiftet og eid av Odd Kalsnes i 1986 frem til 1998. Han solgte deretter selskapet for 35 mill til Postbanken /DNB. Aktiv Eiendomsmegling er en franchisedrevet kjede, hvor Aktiv Eiendomsmegling AS er franchisegiver. Selskapet er eiet av Eika Gruppen.
Selskapet leverer tjenester innen salg og kjøp av bolig og fritidseiendom, utleievirksomhet, prosjektmegling og næringsmegling.
Aktiv Eiendomsmegling består (per 2013) av 34 meglerkontorer lokalisert i storbyområdene:
Kjeden har totalt 300 ansatte.
USAs Grand Prix 2002
USAs Grand Prix 2002 var et Formel 1-løp arrangert den 29. september 2002 på Indianapolis Motor Speedway i USA. Det var det sekstende løpet i Formel 1-sesongen 2002.
Baringo (distrikt)
Baringo var et av Kenyas 71 administrative distrikter, og ligger i den tidligere provinsen Rift Valley. I 1991 hadde distriktet 264 978 innbyggere, og arealet er på 8,646 km². Hovedstaden er Kabarnet.
Distriktet er gitt navn etter den lokale Baringo-sjøen. Det drives geotermisk aktivitet der. Det har også blitt funnet fossiler etter mennesker her.
Den tidligere kenyanske presidenten Daniel arap Moi bor i Baringo-distriktet. Noen av Kenyas mest berømte løpere kommer fra dette distriktet, hvorav Paul Tergat er den mest kjente.
Fagskolen for brann-, rednings- og samfunnssikkerhetspersonell
Fagskolen for brann-, rednings- og samfunnssikkerhetspersonell er en norsk utdanningsinstitusjon som Direktoratet for samfunnssikkerhet og beredskap (DSB) per 2020 planlegger å opprette. Skolen skal ligge i Tjeldsund i Troms og Finnmark, og mye av undervisningen skal foregå der eller lokalt på stedene der elevene er ansatt. Et unntak er opplæringen for alarmoperatører, som skal foregå i Stavern.
Mermecolion
Myrmecoleon er et asiatisk fabelvesen med løve hode og en kjempemessig maur  kropp. Ifølge legenden døde dette vesenet kort etter fødselen, ettersom maurkroppen ikke tålkte det kjøtt som løvehodet spiste, og løvehodet ikke tok til seg av den planteføde som maurkroppen trengte.
West Bay (Doha)
West Bay er en bydel i Doha i Qatar. Den ligger langs Dohabukta, og er en av landets rikeste og mest moderne områder. Det har ei rekke skyskrapere, deriblant Palm Towers, Burj Qatar, World Trade Center Doha, Al Bidda Tower, Al Faisal Tower og Tornado Tower, samt den 494,90 meter høye Al Quds Endowment Tower, som er under bygging.
Mermecolion
Andre varianter ville ha det til at vesenets genitalia hadde vokst frem helt feil.
Dette selsomme vesen er sannsynligvis frukten av en feiloversettelse av det hebraiske ord for løve; et ord som man kunne lese slik at tanken går til en løve/maur-hybrid. I Det gamle testamente (nærmere bestemt i Jobs bok 4,11) står det: «Løven omkom av mangel på rov». Den hebraiske tekst benytter ordet לַיִשׁ layisj for ‚løve‘. Dette ordet, som er et sjeldent ord for løve, har muligens utløst feilen. Uansett finner man fabelvesenet atter i det greske kristne verk Physiologus fra 400- eller 500-tallet e.Kr.
I Septuaginta-versjonen av Bibelen er det et ord for en arabisk løve som Aelian og Strabon kaller myrmex, men i Hellas betyr myrmex «maur», og slik kan man tenke seg ordlyden «Den gamle maurløven omkom av mangel på rov». Denne (helgarderende) feiloversettelsen vokster så til et fantasivesen som bant sin plass i middelalderske bestiarier.
Horn (Brønnøy)
Horn er et fergested på riksvei 17, Kystriksveien, i Brønnøy kommune på Helgeland i Nordland fylke. Fergestedet ligger på fastlandet, på Sømnahalvøya.
Herfra går ferge til Andalsvåg, også dette på riksvei 17, i Vevelstad kommune. Fra Horn går også fergerute til øya Igerøy i Vega kommune med forbindelse videre til Tjøtta. Denne ruta anløper også øya Ylvingen.
MF «Torgtind» er en av fergene som har trafikkert på Horn i en årrekke.
Way Out West Festival
Way Out West er en tre-dagers musikkfestival som avholdes i Göteborg, Sverige i august, hvor det spilles variert populærmusikk av artister, hovedsakelig fra sjangrene rock, elektronika og hiphop.
Beliggenhet
Hovedfestivalen finner sted i den 137 hektar store parken Slottsskogen i Göteborg på fredagen og lørdagen av festivalhelgen. I tillegg spiller mange artister på forskjellige scener i og rundt sentrum i Göteborg på torsdag, fredag og lørdag kveld.
2007
Den første Way Out West-festivalen ble avholdt den 9. til 11. august 2007.
2008
Den andre festivalen ble avholdt 7. til 9. august 2008.
2009
Den tredje festivalen ble avholdt den 13. til 15. august 2009.
Costa Verde
Costa Verde betyr «Den grønne kysten» på spansk, portugisisk og italiensk, og er navnet på flere steder:
Ski-VM 2021 – Hopp normalbakke menn
Hopp normalbakke menn under Ski-VM 2021 ble arrangert 27. februar 2021.
Resultater
Første omgang startet kl. 16:30 og finaleomgangen ble startet kl. 17:40.
Gammarus matienus
Gammarus matienus er en art i slekten Gammarus innenfor familien Gammaridae, av ordenen Gammaridea - som inngår i gruppen av amfipoder.
Arten er ikke funnet i norske farvann eller i nordlige Atlanterhavet.
Cannon Street Railway Bridge
Cannon Street Railway Bridge er en bro i det sentrale London i England, over Themsen. Nedover elven er neste bro London Bridge, og oppover Southwark Bridge. Broen frakter tog over elven til Cannon Street stasjon på den nordlige bredd. Den var opprinnelig kalt Alexandra Bridge etter Alexandra av Denmark, som var hustru til den fremtidge kong Edvard VII.
Broen ble tegnet av John Hankshaw og John Wolfe-Barry for South Eastern Railway. Den ble åpent i 1866 etter tre års byggearbeider. I sin opprinnelige form fraktet den tog over Themsen på fem brospann stående på støpejernssøyler i dorisk stil. Den ble siden utvidet mellom 1886–1893 av Francis Brady og totalrenovert mellom 1979–1982, noe som medførte at broen mistet mange av sine dekorative elementer og fremsto som enda mer utilitaristisk enn tidligere.
Renata Ribeiro
Renata Ribeiro (født 7. desember 1981) er en brasiliansk profesjonell sandvolleyballspiller som representerte Brasil under Sommer-OL 2008 i Beijing, der hun ble nummer 4.
Lituma i Andesfjellene
Lituma i Andesfjellene er en roman av Mario Vargas Llosa.
Handling
Korporal Lituma og Tomasito er sendt til en avsides postering høyt oppe i Andesfjellene. Unge Tomasito tenker tilbake på ulykkelig kjærlighet, mens kystboeren Lituma forsøker å tilpasse seg det fremmede høyfjellsmiljøet blant Andesfjellenes folk og vesen, stadig under dødstrusler fra maoistgeriljaen som terroriserer trakten.
Levin August von Bennigsen
Levin August Gottlieb Theophil von Bennigsen (født 10. februar 1745 i Braunschweig, død 3. desember 1826 i Banteln) var en russisk general av tysk bakgrunn, som utmerket seg særlig under Napoleonskrigene.
Bakgrunn
Bennigsen var sønn av en oberst og han utmerket seg allerede som 18-årig kaptein under avslutningen av sjuårskrigen (1756–63). Bennigsens karriere ble imidlertid forhindret av at faren mistet hele sin formue og Bennigsen fikk tilbud av Katarina II av Russland om å gå inn i russisk tjeneste. Han aksepterte dette og ble som 28-åring utnevnt til oberst.
Karriere
Han ble snart en favoritt hos keiserinne Katarina og sloss med stor framgang mot både tyrkere og persere i kriger på 1780- og 1790-tallet, herunder Den russisk-tyrkiske krig. Bennigsen havnet etter hvert i unåde hos keiserinnens etterfølger og sønn Paul I av Russland.
Men etter at Aleksander I av Russland ble tsar fikk Bennigsen atter keiserembetets gunst. Han rivaliserte med Mikhail Kutuzov og Buxhövden om å ha kontrollen over de militære operasjonene mot Napoléon Bonaparte. Han overtok som øverstkommanderende for den russiske hæren etter nederlaget i Austerlitz i 1805 og bygget opp den russiske hæren på nytt.
Da Napoleons tropper oversvømte Preussen i 1807 og inntok Berlin, forberedte han de russiske styrkene på ny krig. I slaget ved Eylau senere samme år lyktes nesten Bennigsen å slå Napoleons styrker i snøstormen, og påførte de franske styrkene store tap. Men i det siste øyeblikket lyktes det den franske marskalken Michel Ney («Den tapreste av de tapre») å få forsterkninger og slå Bennigsen på retrett. Han hadde imidlertid hatt mindre tap enn Napoleon og de franske styrkene ble tvunget til å gjøre et opphold i sin framrykking for å gjenvinne sin tidligere slagkraft.
Noen måneder senere ble imidlertid Bennigsen slått i et avgjørende slag ved Friedland hvor Russland ble tvunget til å gå med på vilkårene i freden i Tilsit. Bennigsen beholdt etter dette nederlaget likevel sin innflytelse hos keiseren, men hadde fram til den nye krigen mot Frankrike i 1812 ikke noen kommando over den russiske hæren. Det ble i stedet menn som Buxhövden, Michael Andreas Barclay de Tolly og Pjotr Ivanovitsj Bagration som fikk tsar Alexanders oppmerksomhet.